**מכתב להורי הצוות, ועד הישוב ובית חינוך ירקון – שבוע ק"ן**

14-17.1.18

 שלום לכולם,

בימים אלה אנו בעיצומה של שנת פעילות ענפה הכוללת את הפעולות הסדירות, טיולים, טקסים ואירועים נוספים, כאשר השכב"ג הוא הכוח המניע את פעילות הנוער והילדים בישוב.

ביוזמת השכב"ג וכחלק מהרצון להמשיך לחזק את גיבוש הצוות (מדריכים ופעילים), את החיבור לתנועת הנוער ולעבור יחד חוויה ייחודית –

נמשיך לקיים את מסורת "שבוע הק"ן", אירוע אשר מתקיים במושבים וישובים נוספים במועצה.

מה זה שבוע ק"ן ?

שבוע שבו מבני הנוער הופכים לבית עבור הצוות אשר יתקיים בין התאריכים 14-17.1.18.

על מנת לשמור על הסדר והמסגרת במהלך שבוע זה כתבנו תקנון מחייב לחברי הצוות ובנינו לוח-זמנים מוגדר מראש המכיל בתוכו ארוחות משותפות, פעילויות מעשירות וחברתיות.

האירוע כולו יתקיים במועדוני הנוער השונים בישוב וילווה ע"י הח"מ ודרור הגרעינרית.

במהלך השבוע יוקדשו זמנים מוגדרים לחזור הביתה, להמשיך בפעילויות השגרתיות (חוגים, שיעורים וכו'), כל חבר צוות בהתאם לעיסוקיו.

הח"מ וועדת הנוער שמחים לראות שחברי הצוות פועלים לחיזוק המקצועי והחברתי של הקבוצה והצוות ואנו רואים בשבוע הק"ן כאירוע שיא אשר עונה על מטרות אלה.

שבוע זה מכיל בתוכו הזדמנות לחבר בין הצוות לא רק לעצמו, אלא גם לישוב ולתנועת הנוער, לחזק את המחויבות דרך חוויה של עצמאות וחוויה של קבוצה.

אנו מודים גם לבית חינוך ירקון אשר מאפשר לנו לקיים את שבוע זה ומגלה הבנה וסבלנות כלפי התלמידים במהלך השבוע.

לו"ז מפורט ותקנון יחולקו לבני הנוער, אנא קראו בעיון.

עלות השבוע היא 150 ₪ וכוללת בתוכה אוכל לכל השבוע, פעילויות חיצוניות, עזרים ושי צנוע בסוף השבוע. ההרשמה לשבוע ק"ן פתוחה במזכירות הישוב עד 4.1.18.

תודה,

זמינה לכל שאלה -

דנה יחזקאל, רכזת הנוער

050-8337767